Në prag të vizitës së serkretares Rajs në Evropë
Turneu bën në një kohë që Bashkimi Evropian i ka kërkuar sqarime Uashingtonit lidhur me njoftimet se CIA ka burgje të fshehta në disa v
Sekretarja Rice diskutoi rreth njoftimeve për burgjet sekret amerikane të martën me ministrin e jashtëm gjerman Frank-Walter Steinmeier që ishte për vizitë këtu në Uashingtonin. Gjermania është një prej vendeve evropiane që i kanë bërë thirrje Shteteve të Bashkuara të sqarojnë njoftimet për burgje të tilla. Administrata e presidentit Bush nuk i ka konfirmuar por as mohuar njoftimet, por Shtetet e Bashkuara kanë premtuar t’u përgjigjen shqetësimeve evropiane: Më 2 nëntor, gazeta Washington Post citoi zyrtarë të paidentifikuar amerikane dhe të huaj të thonë se CIA. Organizata Human Rights Watch, e ndoqi çështjen me hetimet e veta. Tom Malinowski është drejtori i grupit të saj në Washington: Presidenti polak Alexander Kwasniewski dhe kryeministri rumun Calin Tariceanu mohojnë ekzistencën e burgjeve sekrete të CIAs në vendet e tyre. Por organizata Human Righs Watch nxjerr dokumentet e fluturimit që tregojnë se CIA ka përdorur një avion Boing 737 në intenerarin nga Afganistani në Gjirin Guantanamo të Kubës që ka ndaluar papritur në Aeroportin Szymany në Poloninë Verilindore dhe në aerodromin ushtarak Mihail Kogalniceanu në Rumani më 22 shtator të vitit 2003. Organizata ka grumbulluar gjithashtu një listë me 26 të ndaluar të dyshuar të mbajtur të izoluar nga CIA, përfshi Ramzi Binalshibh, i dyshuar për konspiracion në sulmet e 11 shtatorit. Human Rights Watch thotë se të ndalaur të tjerë dyshohen për përfshirje në krime serioze, si shpërthimet me bombë në ambasadën amerikane në Kenia dhe Tanzani dhe në një klub nate në Bali të Indonezisë. Organe të ndryshme shtypi prej kohësh kanë njoftuar për transportim të të burgosurve në fluturime sekrete të CIA-s, përfshirë atë në një aeroport të vogël në rrethinat e Karolinës së Veriut. Megjithatë James Carafano, ekspert i anti-terrorizmit në Fondacionin Heritage në Uashington thotë se dokumentacioni i fluturimeve dhe listat e të burgosurve nuk provojnë ekzistencën e burgjeve sekrete: Midis zërave që qarkullojnë është një njoftim se një avion i CIAs me të burgosur ka kaluar në hapësirën ajrore të Austrisë në janar të 2003shit. Komandati i Forcës Ajrore austriake, gjeneral-majori Erich Wolf tha të mërkurën se avionë luftarakë austriakë e interceptuan fluturimin nga Frankfurti në Azerbaijan dhe nuk panë asgjë të dyshimtë. Gjithashtu të mërkurën komisioneri i drejtësisë i Bashkimit Evropian Franco Frattini tha se deri tani nuk ka asnjë provë për fluturime sekrete të CIAs apo burgje sekrete. Megjithatë Tom Malinowski i organizatës Human Rights Watch thotë se dhënia e sqarimeve është në interesin e Shteteve të Bashkuara: Sekretarja e Shtetit Condoliza Rajs do të synojë t’i çojë më tej interesat amerikane gjatë turneun që fillon të hënën me ndalesa në Gjermani, Rumani, Ukrianë dhe Belgjikë. James Carafano i Fondacionit Heritage thotë se debati i tanishëm në Evropë rreth burgjeve sekrete nuk duhet të mjegullojë aspektet e tjera të vizitës së zonjës Rajs. Megjithatë zyrtarët e Bashkimit Evropian i shohin këto njoftime me seriozitet dhe kanë paralajmëruar se mund t’u heqin të drejtën e votimit vendeve anëtare në se kanë lejuar burgje të fshehta në territorin e tyre.